ดิฉัน มีอาการเจ็บคอ มีเสมหะ มีไข้37.5องศง2วันแล้วไข้ไม่ลดลง ค่ะ มีปวดหัว ปวดเมื่อยตามร่างกาย รู้สึกเจ็บแปล๊บๆที่หน้าอก มีอาการเหมือนจะท้องเสีย ซึ่งดิฉันไม่ได้มีประวัติเดินทางมาจากต่างประเทศ แต่ดิฉันทำงานอยู่ร้านขายยา พบเจอคนป่วย ไอจาม มีไข้ ขณะปฎิบัติงานดิฉันก็สวมแมสผ้าป้องกันทุกครั้ง ช่วงที่ดิฉันพักทานอาหารดิฉันอาจจะถอดแมสออก แล้วไม่ได้สวมแมสเมื่อลูกค้ามาซื้อยาในเวลานั้น ที่ร้านที่ดิฉันทำงานก็มีลูกค้าทั้งต่างชาติ ทั้งคนไทย ปะปน กัน ช่วงหลังๆที่ไวรัสโควิดระบาดหนักในไทย ที่ร้านที่ดิฉันทำงานยุ่ ก็มีลูกค้าเข้ามาไม่ขาดสาย ทันทีที่รู้ว่าป่วย ดิฉันก็แยกตัวเองออกมาเพื่อกักตัวเองเพื่อดูอาการ ดิฉันไปพบแพทย์ ที่โรงพยาบาลรัฐ​ แห่งหนึ่งใน จังหวัดสุพรรณบุรี​ แพทย์ให้ดิฉันหยุดงาน เปนเวลา7วัน ดิฉันกังวลใจมาก อยากถามว่าดิฉันมีอาการเข้าข่ายกลุ่มเสี่ยงมั้ยคะ
สวัสดีครับ ผู้ที่เข้าข่ายเสี่ยงกับไวรัสโควิด 19 นั้นจะรวมถึง ผู้คนที่กลับมาจากประเทศที่มีความเสี่ยงสูง มีการติดต่อหรืออาศัยอยู่กับคนที่มีความเสี่ยง ผู้ที่มีการสัมผัสกับผู้ป่วยปอดบวมครับ ดังนั้น เบื้องต้น จึงยังไม่ได้เข้าข่ายกลุ่มเสี่ยงสูง และเมื่อไปพบแพทย์แล้ว แพทย์ยังแนะนำให้หยุดงานได้ เบื้องต้น แพทย์คงพิจารณาแล้วว่ายังสามารถไปดูอาการที่บ้านได้ จึงยังไม่น่าจะเหมือนอาการของโควิด 19 ณ ตอนนี้ครับ หากนอนพักผ่อน ดื่มน้ำมากๆ กินร้อน ใช้ช้อนตัวเอง และไม่สุงสิงกับใคร อาการก็จะค่อยๆดีขึ้นครับอย่างไรก็ดี หากในช่วงที่สังเกตอาการนี้ อาการแย่ลง เช่น หายใจลำบาก มีไข้สูง ก็ควรไปยังสถานพยาบาลเพื่อรับการตรวจรักษาอีกครั้งครับ